สวัสดีค่ะ ยายของดิฉันเลี้ยงเด็กของมูลนิธิไว้ คือเป็นเหมือนแม่เลี้ยงค่ะ เลี้ยงตั้งแต่ 1 เดือน จนตอนนี้ 2 ปีแล้วคะ รักกันทั้งบ้านเลย แล้วทีนี้ทางแม่แท้ๆ ของน้อง ยกน้องให้พ่อแม่บุญธรรม แล้วทางครอบครัวดิฉันก็จะไม่มีโอกาสได้เจออีก ทางบ้านเรารู้สึกวิตกกังวล คิดมาก ในวันที่น้องจะต้องไปจริงๆ ควรจะรับมือยังไงดีคะกับสิ่งที่กำลังจะเกิดขึ้น ขนาดทำใจไว้บ้างแล้วยังช่วยไม่ได้เลยค่ะ
สวัสดีครับ Shuriความผูกพัน ที่มีต่อเด็กคงมากจนกว่าจะบรรยายได้ เพราะเลียงมากับมือ แต่ขอให้ครอบครัวคิดเสียว่าน้องเขาไปอย่างมีความสุขกับครอบครัวใหม่แล้ว ต้องทำใจปล่อยวางครับ นานๆ ไปก็จะบรรเทาความเศร้า ความวิตกกังวลได้ครับ หรือ ถ้าเป็นไปได้ สามารถหาเด็กคนอื่นจากมูลนิธิมาเลี้ยงได้ไหมครับ การทดแทนคนที่เรารักแม้ไม่ได้หมดก็ยังดีครับ ถ้าไม่มีทางสงบใจได้ ความรู้สึกวิตกกังวลมากจนรบกวนชีวิตความเป็นอยู่ อาจต้องปรึกษาจิตแพทย์ ทานยากล่อมประสาทบ้างก็ได้ครับ